মন্তেশ্বর

মন্তেশ্বর হলো পূর্ব ভারতে অবস্থিত পশ্চিমবঙ্গ রাজ্যের বর্ধমান বিভাগের অন্তর্গত পূর্ব বর্ধমান জেলার কালনা মহকুমার মন্তেশ্বর সমষ্টি উন্নয়ন ব্লকের একটি গ্রাম তথা গ্রাম পঞ্চায়েত। রাঢ় বাংলায় দামোদর নদ ও অজয় নদের মধ্যবর্তী দোয়াব অঞ্চলটি মূলত গোপভূম নামে পরিচিত। বাংলায় মুসলিম আগমনের পূর্বে এই অঞ্চলটি বহু বছর ধরে সদগোপ রাজাদের দ্বারা শাসিত হতো। পরবর্তীকালে এই গোপভূম অঞ্চলটিকে শেরগড়, সেলিমপুর, সেনপাহাড়ী পরগণা ইত্যাদি প্রশাসনিক বিভাগে বিভক্ত করা হয়। তারা অমরারগড় থেকে রাজ্য শাসন করলেও পরবর্তীকালে তাদের থেকে দুটি অংশ বিচ্ছিন্ন হর দামোদর নদের তীরে ভরতপুর এবং কাঁকসাতে নতুন রাজবাড়ী তৈরী করেন। শূরা রাজারা কোনোভাবে ঐ অঞ্চলে পৌরাণিকভাবে নিজ আধিপত্য বিস্তার করতে সক্ষম হন। মনে করা হয় যে তারা খ্রিস্টীয় চতুর্থ শতাব্দীর শেষের দিক থেকে একাদশ শতাব্দী অবধি ঐ অঞ্চলে শাসন করেছিলেন। তারা উত্তর রাঢ়ের সিংহেশ্বর ও গড় মান্দারণে বসতি স্থাপন করেছিলেন বলে মনে করা হয়। এই পরিবারেরই আরেকটি শাখা বর্তমান পূর্ব বর্ধমান জেলা বর্ধমানে এসে বসতি গড়ে তোলে। শূর বংশের প্রবর্তক আদি শূরের পুত্র ভূ শূরে রাজধানী ছিলো বর্তমান বর্ধমানের মন্তেশ্বর থানার অন্তর্গত শূরনগর বা সুরোগ্রামে। ইছাই ঘোষের বিষয়ে পড়ুন - গৌরাঙ্গপুর মন্তেশ্বর গ্রামটি খড়ি নদীর তীরে অবস্থিত। মন্তেশ্বর বর্ধমান জেলার মধ্যাঞ্চলের বন্যাপ্রবণ বর্ধমান সমতল ভূমি ও পললভূমির ওপর অবস্থিত। সমগ্র মন্তেশ্বর সমষ্টি উন্নয়ন ব্লকটি মন্তেশ্বর পুলিশ ফাঁড়ির রক্ষনাবেক্ষণে শাসনাধীন। এটি প্রায় সাড়ে তিনশ বর্গ কিলোমিটার জুড়ে বিস্তৃত। বৃটিশরা যখন প্রথম ১৮৬০ খ্রিস্টাব্দে জেলাগুলিকে মহকুমা স্তরে বিভক্ত করেন তখন মন্তেশ্বর ছিলো কালনা বিভাগীয় পুলিশ থানাটির অধীনে। ১৯১০ খ্রিস্টাব্দে পিটারসনের লেখা "ডিস্ট্রিক্ট গ্যাজেটিয়ার" বইটিতেও মন্তেশ্বরের উল্লেখ রয়েছে। মন্তেশ্বর সমষ্টি উন্নয়ন ব্লকের সদরটি মন্তেশ্বরে অবস্থিত। কালনা মহকুমার সমগ্র জনসংখ্যার প্রায় ৮৭ শতাংশ মানুষই গ্রামাঞ্চলে বাস করেন। মাত্র বাকী ১৩ শতাংশ লোক শহরাঞ্চলে ও পৌরসভায় বসবাস করেন। ২০১১ সালের ভারতের জনগণনা অনুসারে মন্তেশ্বর গ্রামের মোট জনসংখ্যা ৯৩৩১ জন, যার মধ্যে ৪৭৩১ জন পুরুষ এবং ৪৬০০ জন নারী। ছয় বৎসর অনূর্ধ্ব শিশু সংখ্যা ৯২৩ জন যা মোট জনসংখ্যার ৯.৮৯ শতাংশ। মোট ছয় বৎসরোর্ধ্ব জনসংখ্যা ৬৭৫৯ জন তথা ৮০.৩৯ শতাংশ সাক্ষর। বর্ধমানের দাঁইহাট থেকে হাওড়া জেলার গাদিয়াড়া পর্যন্ত বিস্তৃৃত ১৫ নং রাজ্য সড়কটি মন্তেশ্বর ব্লকের ওপর দিয়ে দীর্ঘায়িত। খড়ি নদীর ওপর মালডাঙা ও মন্তেশ্বরের মধ্যে সংযোগ স্থাপনকারী একটি সেতু রয়েছে। ১৯৮৬ খ্রিস্টাব্দে মন্তেশ্বরে ডাঃ গৌরমোহন রায়চৌধুরী মহাবিদ্যালয় স্থাপিত হয়। কলেজটিতে বাংলা, ইংরাজী, সংস্কৃত, ইতিহাস, ভূগোল, রাষ্ট্রবিজ্ঞান, দর্শন ও গণনশাস্ত্র নিয়ে স্নাতক পাশ করার সুযোগ রয়েছে। ভারত সরকারের কুটীর, ক্ষুদ্র এবং মাঝারি উদ্যোগ মন্ত্রকের অনুমোদিত ইম্পেরিয়াল ইন্সটিটিউট অব ডিজাইন সংস্থাটি মন্তেশ্বরে অবস্থিত। মন্তেশ্বরের বৈশাখী পূর্ণিমার সময় রীতি অনুযায়ী নিয়ম করে দুটি ধর্মঠাকুরের অনুষ্ঠান ও চৈত্রের শেষে একটি গাজনের আয়োজন করা হয়। মন্তেশ্বরের চামুণ্ডার উৎসব যথেষ্ট প্রসিদ্ধ ও সুখ্যাত। সমাজের সমস্ত স্তরের মানুষ প্রতিটি অনুষ্ঠানে অংশগ্রহণ করে এবং নিষ্ঠাসহ সমস্ত রীতিনীতি পালন করে। মন্দির থেকে বিগ্রহ বাইরে নিয়ে এসে খোলা আকাশের নিচে এই অনুষ্ঠানগুলি সম্পন্ন হয়। ধর্মপ্রচারক ও মন্দিরের পূজারীদের কিঁধে করে বাগ্রহটি সারা গ্রামে ঘোরানো হয়। এসময় অনেক পশুবলিও দেওয়া হয়। পণ্ডিতদের মতে এই উৎসবের মধ্যে দিয়ে গ্রামের পুরাতন অনার্য নিয়মাবলীরই প্রকাশ ঘটে। এছাড়াও মন্তেশ্বরে শিব, সিদ্ধেশ্বরী দেবীর মন্দির রয়েছে। দেনুর গ্রামটি মন্তেশ্বর থেকে ৬-৭ কিলোমিটার ও কাটোয়া থেকে ২৮ কিলোমিটার দূরে অবস্থিত। চৈতন্য মহাপ্রভুর অন্যতম শিষ্য শ্রীপাদ কেশব ভারতী এবং পরবর্তীকালে মধ্যযুগীয় ও পদাবলী সাহিত্যের বিখ্যাত কবি বৃন্দাবন দাস ঠাকুর এই দেনুর গ্রামে জন্মগ্রহণ করেছিলেন। এই গ্রামেই রয়েছে টেরাকোটার সুন্দর কারুকার্য যুক্ত দেনুরেশ্বর শিবের মন্দির। বৃন্দাবন দাস ঠাকুরের মন্দিরে দেবী দুর্গার মহিষমর্দিনী মূর্তি এবং চৈতন্য মহাপ্রভুর মূর্তি শাক্ত ও বৈষ্ণব ধারার মেলবন্ধন ঘটিয়েছে। Chattopadhyay, Akkori, Bardhaman Jelar Itihas O Lok Sanskriti (History and Folk lore of Bardhaman District.), (বাংলা), Vol I, pages 150-152, Radical Impression. আইএসবিএন ৮১-৮৫৪৫৯-৩৬-৩ "Census of India 2011, West Bengal: District Census Handbook, Barddhaman" (পিডিএফ)। Physiography, pages 13-14। Directorate of Census Operations, West Bengal। সংগ্রহের তারিখ ২৪ ফেব্রুয়ারি ২০১৯।  "District Statistical Handbook 2014 Bardhaman"। Tables 2.1, 2.2। Department of Statistics and Programme Implementation, Government of West Bengal। ২১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১৮।  "Purba Bardhaman District Police"। Police Station। West Bengal Police। ২৭ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১৮।  Chattopadhyay, Akkori, Bardhaman Jelar Itihas O Lok Sanskriti (History and Folk lore of Bardhaman District.), (বাংলা), Vol I, pp. 369-370, Radical Impression. আইএসবিএন ৮১-৮৫৪৫৯-৩৬-৩ "District Census Handbook: Barddhaman" (পিডিএফ)। Map of Barddhaman with CD Block HQs and Police Stations (on the fourth page)। Directorate of Census Operations, West Bengal, 2011। সংগ্রহের তারিখ ১৭ মার্চ ২০১৭।  "BDO Offices under Burdwan District"। Department of Mass Education Extension & Library Services, Government of West Bengal। West Bengal Public Library Network। ৫ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৯।  "District Statistical Handbook 2014 Bardhaman"। Table 2.2। Department of Statistics and Programme Implementation, Government of West Bengal। ২১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৯।  "2011 Census – Primary Census Abstract Data Tables"। West Bengal – District-wise। Registrar General and Census Commissioner, India। সংগ্রহের তারিখ ২০ জুন ২০১৭।  "List of State Highways in West Bengal"। West Bengal Traffic Police। সংগ্রহের তারিখ ৫ ফেব্রুয়ারি ২০১৭।  সংবাদদাতা, নিজস্ব। "লিঙ্ক রোড নেই, ভরসা সেই সাঁকো"। anandabazar.com। সংগ্রহের তারিখ ২০১৭-০৩-১১।  "Dr. Gour Mohan Roy College"। GMRC। সংগ্রহের তারিখ ১৭ মার্চ ২০১৭।  "Dr. Gour Mohan Roy College"। College Admission। সংগ্রহের তারিখ ১৭ মার্চ ২০১৭।  "Imperial Institute of Design"। The Institute/ Contact IID। IID। ১০ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৯।  Ghosh, Binoy, Paschim Banger Sanskriti, (বাংলা), part I, 1976 edition, pages 212-218, Prakash Bhaban Chattopadhyay, Akkori, Bardhaman Jelar Itihas O Lok Sanskriti (History and Folk lore of Bardhaman District.), (বাংলা), Vol II, page 584, Radical Impression. আইএসবিএন ৮১-৮৫৪৫৯-৩৬-৩ Chattopadhyay, Akkori, Bardhaman Jelar Itihas O Lok Sanskriti (History and Folk lore of Bardhaman District.), (বাংলা), Vol II, pages 527-528, Radical Impression. আইএসবিএন ৮১-৮৫৪৫৯-৩৬-৩